open-index/open-wikipedia-markdown huggingface dataset:
সে রাতে পূর্ণিমা ছিল

***সে রাতে পূর্ণিমা ছিল*** বাংলাদেশী লেখক শহীদুল জহির রচিত বাংলা উপন্যাস। এটি ১৯৯৫ সালে মাওলা ব্রাদার্স থেকে প্রকাশিত জহিরের দ্বিতীয় উপন্যাস।

এটি বাঙালির জাতিসত্তার আখ্যান এবং বহুমাত্রিক ব্যঞ্জনার কাহিনী। উপন্যাসের মূল গল্প সুহাসিনী গ্রামের মফিজুদ্দিন মিয়ার সপরিপারে নিহত হবার কাহিনি। হাসান আজিজুল হক একে "এককথায় একটি চাঁদে-পাওয়া উপন্যাস" বলেছিলেন। উপন্যাসে বাস্তব ও পরাবাস্তবের ছাপ লক্ষ্য করা যায়। কিছু আলোচক উপন্যাসটিকেই জহিরের জাদুবাস্তবতার প্রামাণ্য দলিল হিসেবেও মনে করেন।

## পটভূমী
অনেক আলোচক ভূস্বামী পরিবারের হত্যার ঘটনার সাথে শেখ মুজিবুর রহমানকে সপরিবারে হত্যাকাণ্ডের ঘটনার মিল খুজেন। যদিও কামরুজ্জামান জাহাঙ্গীরকে দেওয়া সাক্ষাৎকারে জহির বলেছিলেন যে, বাংলাদেশের ব্রাহ্মণবাড়িয়ার নিরাদাবাদ গ্রামের এক হিন্দু পরিবারের ছয়জন সদস্যের খুন হবার ঘটনা থেকে তিনি এই উপন্যাসের প্রেরণা পেয়েছেন। 

## কাহিনী
ভাদ্র মাসের এক পূর্ণিমা রাতে সুহাসিনী গ্রামের মফিজুদ্দিনের সপরিবারে নিহত হয়। মফিজুদ্দির ১৪ জন ছেলে। সুহাসিনী গ্রামবাসীর স্মৃতিচারণের মধ্য দিয়ে তাদের পারিবারিক, রাজনৈতিক ও ব্যক্তি জীবন উঠে আসে।

## চরিত্রসমূহ
* মফিজুদ্দিন মিয়া
* রফিকুল - মফুজুদ্দি মিয়ার বামপন্থী কনিষ্ঠ 
* মোল্লা নাসিরুদ্দীন - মফুজুদ্দি মিয়ার ছেলে
* ইদ্রিস খাঁ
* দুলালি
* মহিন সরকার
* তোরাব আলি
* নয়নতারা
* আলেকজান 
* সিদ্দীক মাষ্টার

## অভিযোজন
উপন্যাস অবলম্বনে নাট্যদল আরশিনগরের প্রযোজনা এবং রেজা আরিফের নির্দেশনায় একই শিরোনামে নাটক নির্মিত হয়েছে। ২০১৩ সালে প্রথম মঞ্চায়নের পরে নাটকটি এযাবৎ একাধিকবার মঞ্চস্থ হয়েছে।

## তথ্যসূত্র

## বহিঃসংযোগ
*

বিষয়শ্রেণী:১৯৯৫-এর বই
বিষয়শ্রেণী:১৯৯৫-এর উপন্যাস
বিষয়শ্রেণী:১৯৯৫-এর বাংলাদেশী উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:বাংলাদেশী জাদুবাস্তবতাবাদ উপন্যাস
বিষয়শ্রেণী:নাটকে অভিযোজিত বাংলাদেশী উপন্যাস
বিষয়শ্রেণী:শহীদুল জহিরের উপন্যাস
বিষয়শ্রেণী:মাওলা ব্রাদার্সের বই
বিষয়শ্রেণী:পরাবাস্তববাদী উপন্যাস
উইরাল জেলা ফুটবল অ্যাসোসিয়েশন

**উইরাল জেলা ফুটবল অ্যাসোসিয়েশন** (; এছাড়াও সংক্ষেপে **ডাব্লিউডিএফএ** নামে পরিচিত) হচ্ছে ইংল্যান্ডের উইরাল উপদ্বীপের ফুটবলের নিয়ন্ত্রক সংস্থা। এই সংস্থাটি ১৮৮৫ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর ইংল্যান্ডের নিকটবর্তী উইরাল উপদ্বীপে অবস্থিত।

এই সংস্থাটি বার্কেনহেড সানডে লীগ, ইস্টহ্যাম অ্যান্ড ডিসট্রিক্ট জুনিয়র লীগ, ওয়েলেসি জুনিয়র ফুটবল লীগ এবং ওয়েস্ট চেশায়ার লীগের মতো প্রতিযোগিতার সকল কার্যক্রম পরিচালনা করে।

## তথ্যসূত্র

## বহিঃসংযোগ
*  


বিষয়শ্রেণী:১৮৮৫-এ ইংল্যান্ডে প্রতিষ্ঠিত
বিষয়শ্রেণী:১৮৮৫-এ প্রতিষ্ঠিত ক্রীড়া সংস্থা
বিষয়শ্রেণী:ইংল্যান্ডের ক্রীড়া নিয়ন্ত্রণ সংস্থা
বিষয়শ্রেণী:ইংল্যান্ডের ফুটবল পরিচালনা পরিষদ
আরপি-সঞ্জীব গোয়েঙ্কা গ্রুপ

**আরপি-সঞ্জীব গোয়েঙ্কা গ্রুপ** **(আরপিএসজি) গ্রুপ** একটি ভারতীয় কংগ্লোমারেট কোম্পানি, যার সদর দপ্তর ভারতের পশ্চিমবঙ্গ রাজ্যের রাজধানী কলকাতায় অবস্থিত।

## ব্যবসা এবং ব্র্যান্ড
### শক্তিক্ষেত্র
* ক্যালকাটা ইলেকট্রিক সাপ্লাই কর্পোরেশন
* হলদিয়া এনার্জি বিদ্যুৎ কেন্দ্র
* নয়ডা পাওয়ার কোম্পানি লিমিটেড
* ধারিওয়াল ইনফ্রাস্ট্রাকচার লিমিটেড
* সূর্য বিদ্যুত লিমিটেড
* ইন্টিগ্রেটেড কয়লা মাইনিং লিমিটেড
* ক্রিসেন্ট পাওয়ার লিমিটেড

### মিডিয়া এবং বিনোদন
* সারেগামা

## তথ্যসূত্র

বিষয়শ্রেণী:কলকাতাভিত্তিক সংস্থা
বিষয়শ্রেণী:২০১১-এ পশ্চিমবঙ্গে প্রতিষ্ঠিত
বিষয়শ্রেণী:ভারতের সম্মিলিত কোম্পানি
বিষয়শ্রেণী:২০১১-এ প্রতিষ্ঠিত ভারতীয় কোম্পানি
তিরুপোরূর

**তিরুপোরূর** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি নগর পঞ্চায়েত। শহরের মধ্যস্থলে রয়েছে তিরুপোরূর স্কন্দস্বামী মন্দির৷ মন্দিরে নিকটে একটি বড় আকারের পবিত্র জলাশয় রয়েছে। শহরটি পুরাতন মহাবলীপুরম সড়কের ওপর অবস্থিত যার একদিকে রয়েছে কেলমবক্কম এবং অপরদিকে সড়কের ওপর রয়েছে আলাতুর ফার্মাসিউটিক্যাল ইন্ডাস্ট্রিয়াল এস্টেট।

## জনতত্ত্ব
২০০১ খ্রিস্টাব্দের জনগণনা অনুসারে তিরুপোরূরের জনসংখ্যা ছিলো ৮,৩০২ জন, যার মধ্যে ৪,১৮১ জন পুরুষ ও ৪,১২১ জন নারী৷ শিশু সংখ্যা ১,০৪৯ জন, যার মধ্যে শিশুপুত্র ৫৪৬ ও শিশুকন্যা ৫০৩ জন৷ মোট সাক্ষরতার হার ৮০.০১ শতাংশ যেখানে পুরুষ সাক্ষরতার হার ৮৮.৪৫ শতাংশ ও নারী সাক্ষরতার হার ৭১.৫৩ শতাংশ৷

২০১১ খ্রিস্টাব্দে ভারতের জনগণনা অনুসারে তিরুপোরূর লোকালয়ের জনসংখ্যা ছিল ১৩,৬৬৬ জন, যেখানে প্রতি হাজার পুরুষে ৯৪৫ জন নারী বাস করতেন। মোট শিশু সংখ্যা ১,৫৫২ জন, যা মোট জনসংখ্যার ১১.৩৬ শতাংশ। শহরটির সাক্ষরতার হার ছিল ৮৪.৫২ শতাংশ যা জাতীয় সাক্ষরতার হারের তুলনায় বেশি, যেখানে পুরুষ সাক্ষরতার হার ৯০.৬০ শতাংশ ও নারী সাক্ষরতার হার ৭৮.০৪ শতাংশ। শহরে মোট পরিবার সংখ্যা ৩,২৫৬ টি।

## ইতিহাস
শ্রী স্কন্ধস্বামী মন্দির বা সুব্রহ্মণ্যস্বামী মন্দির তিরুপোরূর শহরের কেন্দ্রস্থলে অবস্থিত৷ পল্লব রাজাদের রাজত্বকালে তামিলনাড়ুতে নির্মিত ৩৩ টি বৃহত্তম মুরুগান মন্দিরের মধ্যে এটি অন্যতম৷ তামিল শব্দ তিরুপোরূর অর্থ পবিত্র যুদ্ধক্ষেত্র৷

## রাজনীতি
তিরুপোরূর ও তিরুপোরূর বিধানসভা কেন্দ্র কাঞ্চীপুরম লোকসভা কেন্দ্রের অন্তর্গত৷

## তথ্যসূত্র

বিষয়শ্রেণী:তামিলনাড়ুর শহর ও নগর
পূর্ণ চন্দ্র থাপা

মহারথী **পূর্ণ চন্দ্র থাপা** (জন্মঃ ৯ সেপ্টেম্বর ১৯৬০) নেপালি সেনাবাহিনীর প্রধান সেনাপতি (সেনাপ্রধান) ছিলেন, তিনি সেনাবাহিনীর সর্বোচ্চ পদাধিকারী হিসেবে ২০১৮ সাল থেকে ২০২১ সাল পর্যন্ত ছিলেন। তিনি ১৯ জানুয়ারি ২০১৫ থেকে ৭ ফেব্রুয়ারি ২০১৬ পর্যন্ত 'জাতিসংঘ শান্তিরক্ষী বাহিনী'র অধিনায়ক ছিলেন। সেনাপ্রধান হিসেবে তিনি ২০২১ সালের ৮ সেপ্টেম্বর পর্যন্ত ছিলেন।

নেপালের সেনাপ্রধান হবার পরে জেনারেল পূর্ণ চন্দ্র থাপা নেপালি সেনাবাহিনী থেকে দূর্নীতি মোছা সহ সেনাবাহিনী থেকে মাদকসেবীদের অপসারণ করে তাদের কঠোর সাজার বিধান করেন; ২০১৫ সাল থেকে ২০১৮ সাল মেয়াদে নেপালি সেনাপ্রধান ছিলেন জেনারেল রাজেন্দ্র ছেত্রী, জেনারেল রাজেন্দ্র সেনাবাহিনীতে মাদক-ব্যভিচার সহ নানান দূর্নীতিকে প্রশ্রয় দিতেন - এমনটা অভিযোগ করে জেনারেল পূর্ণ চন্দ্র থাপা সেনাবাহিনীর জন্য নতুন আইন প্রণয়ন করেন। সেনাবাহিনীতে তিনি সৈনিক এবং কর্মকর্তা পুরুষ-নারী সকলের জন্য কঠোর বিধি প্রণয়ন করেন।
## সামরিক জীবন
পূর্ণ চন্দ্র থাপা ইন্ডিয়ান মিলিটারি একাডেমীতে অধ্যায়ন সহ নেপালি সেনাবাহিনীর চাকরিতে ঢোকার পর ভারতের মাদ্রাজ বিশ্ববিদ্যালয়ে পড়েছেন, এছাড়াও তিনি তার নিজ দেশের ত্রিভুবন বিশ্ববিদ্যালয়তেও অধ্যায়ন করেছেন। তিনি স্টাফ কোর্স ভারত থেকে এবং এনডিসি কোর্স পাকিস্তান থেকে সম্পন্ন করেন।

২০১৫ সালের ৪ অক্টোবর পূর্ণ চন্দ্র থাপা লেফটেন্যান্ট জেনারেল (নেপালি ভাষায় 'রথী'; ) হন। তিনি মেজর জেনারেল (উপরথী) হিসেবে পার্বত্য ডিভিশনের অধিনায়ক ছিলেন, এছাড়াও তিনি এই পদবীতে এ্যাডজুট্যান্ট-জেনারেল (সেনাবাহিনী সদর দপ্তরে) ছিলেন আর সেনাপ্রধান হওয়ার স্বল্পকাল আগে তিনি সেনা সদরেই মাস্টার জেনারেল অব অর্ডন্যান্স ছিলেন (রথী হিসেবে)। ২০১৮ সালের ৯ই সেপ্টেম্বর তিনি সেনাপ্রধানের দায়িত্ব গ্রহণ করেন (নেপালি ভাষায় যাকে বলা হয় মহারথী প্রধান সেনাপতি)।
 
২০২১ সালের ৮ সেপ্টেম্বর পূর্ণ চন্দ্র থাপা সেনাবাহিনী থেকে অবসর গ্রহণ করেন।

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:নেপালি জেনারেল
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
রাজকীয় নৌবাহিনী ফুটবল অ্যাসোসিয়েশন

**রাজকীয় নৌবাহিনী ফুটবল অ্যাসোসিয়েশন** (; এছাড়াও সংক্ষেপে **আরএনএফএ** নামে পরিচিত) হচ্ছে যুক্তরাজ্যের রাজকীয় নৌবাহিনীর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৪ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর যুক্তরাজ্যে অবস্থিত।

## তথ্যসূত্র

## বহিঃসংযোগ
*  

বিষয়শ্রেণী:রাজকীয় নৌবাহিনী ফুটবল অ্যাসোসিয়েশন
বিষয়শ্রেণী:১৯০৪-এ যুক্তরাজ্যে প্রতিষ্ঠিত
বিষয়শ্রেণী:১৯০৪-এ প্রতিষ্ঠিত ক্রীড়া সংস্থা
বিষয়শ্রেণী:যুক্তরাজ্যের ক্রীড়া নিয়ন্ত্রণ সংস্থা
বিষয়শ্রেণী:যুক্তরাজ্যের ফুটবল পরিচালনা পরিষদ
বিষয়শ্রেণী:রাজকীয় নৌবাহিনী
সাহরাউই ফুটবল ফেডারেশন

**সাহরাউই ফুটবল ফেডারেশন** (, , ; এছাড়াও সংক্ষেপে **এফএসএফ** নামে পরিচিত) হচ্ছে পশ্চিম সাহারার ফুটবলের নিয়ন্ত্রক সংস্থা। এই সংস্থাটি ১৯৮৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ২৪ বছর পর ২০০৩ সালে সংস্থাটি তাদের আঞ্চলিক সংস্থা কনিফার সদস্যপদ লাভ করে। এই সংস্থার সদর দপ্তর পশ্চিম সাহারার লায়ুনে অবস্থিত।

এই সংস্থাটি পশ্চিম সাহারার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সাহরাউই প্রজাতন্ত্র কাপের মতো প্রতিযোগিতার সকল কার্যক্রম পরিচালনা করে।

## তথ্যসূত্র

## বহিঃসংযোগ
* কনিফা-এ সাহরাউই ফুটবল ফেডারেশন  

বিষয়শ্রেণী:সাহরাউই ফুটবল ফেডারেশন
বিষয়শ্রেণী:১৯৮৯-এ পশ্চিম সাহারা প্রতিষ্ঠিত
বিষয়শ্রেণী:১৯৮৯-এ প্রতিষ্ঠিত ক্রীড়া সংস্থা
বিষয়শ্রেণী:পশ্চিম সাহারার ক্রীড়া নিয়ন্ত্রণ সংস্থা
বিষয়শ্রেণী:পশ্চিম সাহারার ফুটবল পরিচালনা পরিষদ
বিষয়শ্রেণী:কনিফার সদস্য
গার্নসি ফুটবল অ্যাসোসিয়েশন

**গার্নসি ফুটবল অ্যাসোসিয়েশন** (; এছাড়াও সংক্ষেপে **জিএফএ** নামে পরিচিত) হচ্ছে গার্নসির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৩ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর গার্নসির সেন্ট স্যাম্পসনে অবস্থিত।

এই সংস্থাটি গার্নসির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্রিলাক্স লীগ এবং জ্যাকসন লীগের মতো প্রতিযোগিতার সকল কার্যক্রম পরিচালনা করে। বর্তমানে গার্নসি ফুটবল অ্যাসোসিয়েশনের সভাপতির দায়িত্ব পালন করছেন ক্রিস স্কোফিল্ড।

## তথ্যসূত্র

## বহিঃসংযোগ
*  

বিষয়শ্রেণী:গার্নসি ফুটবল অ্যাসোসিয়েশন
বিষয়শ্রেণী:১৮৯৩-এ গার্নসিতে প্রতিষ্ঠিত
বিষয়শ্রেণী:১৮৯৩-এ প্রতিষ্ঠিত ক্রীড়া সংস্থা
বিষয়শ্রেণী:গার্নসির ক্রীড়া নিয়ন্ত্রণ সংস্থা
বিষয়শ্রেণী:গার্নসির ফুটবল পরিচালনা পরিষদ
বিষয়শ্রেণী:ইউরোপের ফুটবল পরিচালনা পরিষদ
ফকল্যান্ড দ্বীপপুঞ্জ ফুটবল লিগ

**ফকল্যান্ড দ্বীপপুঞ্জ ফুটবল লিগ** (; এছাড়াও সংক্ষেপে **এফআইএফএল** নামে পরিচিত) হচ্ছে ফকল্যান্ড দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর ফকল্যান্ড দ্বীপপুঞ্জে অবস্থিত।

এই সংস্থাটি ফকল্যান্ড দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া এফআইএফএল লিগের মতো প্রতিযোগিতার সকল কার্যক্রম পরিচালনা করে।

## তথ্যসূত্র

## বহিঃসংযোগ
*  

বিষয়শ্রেণী:ফকল্যান্ড দ্বীপপুঞ্জ ফুটবল লিগ
বিষয়শ্রেণী:১৯১৬-এ ফকল্যান্ড দ্বীপপুঞ্জে প্রতিষ্ঠিত
বিষয়শ্রেণী:১৯১৬-এ প্রতিষ্ঠিত ক্রীড়া সংস্থা
বিষয়শ্রেণী:ফকল্যান্ড দ্বীপপুঞ্জের ক্রীড়া নিয়ন্ত্রণ সংস্থা
বিষয়শ্রেণী:ফকল্যান্ড দ্বীপপুঞ্জের ফুটবল পরিচালনা পরিষদ
বিষয়শ্রেণী:জাতীয় ফুটবল প্রিমিয়ার লিগ
কালো রূপচাঁদা

থাম্ব|কালো রূপচাঁদা
**কালো রূপচাঁদা** *(Parastromateus niger)* **টেকচাঁদা** বা **কালাচাঁদা** হল ক্যারানগিডে প্রজাতির এক ধরনের মাছ। এটি ভারত মহাসাগর ও পশ্চিম প্রশান্ত মহাসাগরে পাওয়া যায়। যেখানে এটি  গভীরতায় পাওয়া যায়, যদিও এটি  এর চেয়ে গভীরে খুব কম পাওয়া যায়। এই প্রজাতির মোট দৈর্ঘ্য  পর্যন্ত হয় এবং স্থানীয় বাণিজ্যিক ফিশারিগুলির জন্য এটি অত্যন্ত গুরুত্বপূর্ণ। এই প্রজাতিটি এর বংশের একমাত্র পরিচিত সদস্য।

## তথ্যসূত্র

বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:১৭৯৫-এ বর্ণিত মাছ
অ্যাট্যাক অন টাইট্যান (মৌসুম ৪)

*[[অ্যাট্যাক অন টাইট্যান|অ্যাট্যাক অন টাইট্যান (টেলিভিশন সিরিজ)]]* অ্যানিমে টেলিভিশন সিরিজটি অ্যাট্যাক অন টাইট্যান- এর উপর ভিত্তি করে তৈরি করা হয়েছে, ইংরেজিতে ***Attack on Titan: The Final Season*** বলা হয়, MAPPA প্রযোজন করেছে, জুন শিশিদো পরিচালিত এবং ইউইচিরো হায়াসি পরিচালিত, তবে সরানো হয়েছে তেটসুরো আরাকি এবং মাসাশি কোইজুকা। চিত্রনাট্যকার হিরোশি সেকো ইয়াসুকো কোবাশীর কাছ থেকে সিরিজটির রচনাটি নিয়েছিলেন এবং স্টুডিও বদলানোর কারণে টোমোহিরো কিশি চরিত্র ডিজাইনার হিসাবে কিজিজি আসানোর স্থলাভিষিক্ত হন। মৌসুমটি হাজিমে ইসায়ামার মূল মাঙ্গা সিরিজ (মাঙ্গা সিরিজ) থেকে "মারলে" (অধ্যায় ৯১-১০৬) এবং "প্যারাডিসের জন্য যুদ্ধ" (১০৭ অধ্যায় এবং পরের গুলো) উপর অন্তর্ভুক্ত করে।

সেপ্টেম্বর ২২,২০২০-এ, ক্রঞ্চিরোল আর ফানিমেশন জানান দেয় যে এই শেষ মৌসুমটি ২০২০-এর শেষের দিকে শুরু হবে! এটি শুরু করে এন.এইচ.কে জেনারেল টিভিতে ৭ই ডিসেম্বর ২০২০ দুপুর ১২:১০&nbsp;টায়। JST. যুক্তরাষ্ট্রের, অ্যাডাল্ট সুইম- এর টুনামি শুরু করবে ফানিমেশন-এর ইংরেজি ডাব জনুয়ারি ১০ ২০২১ মধ্যরাত ১২:৩০ থেকে ET। আপাতত ১৬ পর্বের কথা জানানো হয়েছে।

পরিচালক হলেন মাসাফুমি মিমা এবং প্রণেতা হলেন হিরয়ুকি সাওয়ানো আর কোহতা ইয়ামামোটো। শুরুর গান হলো  যা ইংরেজিতে My War এবং শেষের গান হলো  যার মানে দাঁড়ায় প্রচণ্ড সংঘর্ষ।

## তথ্যসূত্র

বিষয়শ্রেণী:অ্যাটাক অন টাইটান পর্ব তালিকা
শ্যামল চক্রবর্তী

**শ্যামল চক্রবর্তী** ভারতের কমিউনিস্ট পার্টি (মার্ক্সবাদী) দলের একজন রাজনৈতিক নেতা। তিনি পশ্চিমবঙ্গ থেকে রাজ্যসভায় সাংসদ নির্বাচিত হয়েছিলেন। এবং তিনি পশ্চিমবঙ্গের পূর্বতন বামফ্রন্ট সরকারের মন্ত্রীও ছিলেন।
## রাজনৈতিক জীবন
শ্যামল চক্রবর্তী ২০০২ সাল থেকে আমৃত্যু তার দল ভারতের কমিউনিস্ট পার্টি (মার্ক্সবাদী)র কেন্দ্রীয় কমিটির সদস্য ছিলেন। ১৯৭৩ থেকে ১৯৭৯ অবধি শ্যামল চক্রবর্তী ভারতের ছাত্র ফেডারেশনএর পশ্চিমবঙ্গ কমিটির সভাপতি এবং সর্বভারতীয় কমিটির সহ-সম্পাদক ছিলেন। তিনি ১৯৮২ পশ্চিমবঙ্গের পরিবহন মন্ত্রী হন এবং ১৯৯৬ সাল পর্যন্ত এই দায়িত্ব পালন করেন। শ্যামল চক্রবর্তী ১৯৮১ থেকে ১৯৯৬ সাল পর্যন্ত মানিকতলা বিধানসভা কেন্দ্রএর বিধায়ক ছিলেন। প্রবীণ এই বামপন্থী নেতা ২০২০ সালের ৬ই আগস্ট কোভিড-১৯ আক্রান্ত হয়ে মারা যান।
## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:১৯৪৪-এ জন্ম
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:কলকাতা জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:২১শ শতাব্দীর ভারতীয় রাজনীতিবিদ
চালসা

**চালসা :** পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ১,৭২১ জন এবং খানার সংখ্যা ছিল ২৮৯টি। ২০০১ সালের শুমারি অনুসারে জনসংখ্যা ছিল ২১৪২ জন এবং সাক্ষরতার হার ছিল ২৬%।

## তথ্যসূত্র

বিষয়শ্রেণী:অছাম জেলার জনপদসমূহ
বিষয়শ্রেণী:অছাম জেলার ভূগোল অসম্পূর্ণ
বিষয়শ্রেণী:অছাম জেলার গ্রাম উন্নয়ন সমিতি
বিষয়শ্রেণী:উইকিউপাত্তে স্থানাঙ্ক আছে
মহম্মদ আমিন

**মহম্মদ আমিন** (জন্ম: ১৫ এপ্রিল, ১৯২৮- ১২ই ফেব্রুয়ারি, ২০১৮) ভারতের কমিউনিস্ট পার্টি (মার্ক্সবাদী)র একজন অত্যন্ত গুরুত্বপূর্ণ নেতা ছিলেন, তিনি দলের শ্রমিক সংগঠন সেন্টার অফ ইন্ডিয়ান ট্রেড ইউনিয়ন সভাপতি এবং সম্পাদক দুই পদেই দায়িত্ব সামলেছেন। মহম্মদ আমিন পশ্চিমবঙ্গ থেকে রাজ্যসভার সাংসদ নির্বাচিতও হয়েছিলেন। তিনি বিভিন্ন সময়ে পশ্চিমবঙ্গ সরকারএর বিভিন্ন দপ্তরের মন্ত্রীও হয়েছেন।

## প্রথম জীবন
মহম্মদ আমিন ১৯২৮ সালের শিবপুরের এক উর্দুভাষী মুসলিম পরিবারে জন্মগ্রহণ করেন। তার দাদু আব্দুর রেহমান করাচি থেকে এসে শিবপুরে বসবাস শুরু করেন। মহম্মদ আমিনের কোনো প্রথাগত শিক্ষা ছিল না। ১৯৪২ সালে দ্বিতীয় বিশ্বযুদ্ধএর সময় তিনি একটি পাটকলে কাজ শুরু করেন, তখন কলকাতায় নিয়মিত বোমাবর্ষণ হতো। একটি নৈশ বিদ্যালয় থেকে মহম্মদ আমিন কিছুটা ইংরেজি শিক্ষা লাভ করেন। সেই সময় তিনি বাংলা পাটকল মজদুর ইউনিয়নের সদস্য হন।  ১৯৪৫ সালে দ্বিতীয় বিশ্বযুদ্ধ শেষ হবার পর তিনি পাটকলের কাজ ছেড়ে রাজনীতিতে প্রবেশ করেন।

## রাজনৈতিক জীবন
### রাজনীতিতে প্রবেশ
১৯৪৬ সালে ১৮ বছর বয়সে মহম্মদ আমিন ভারতের কমিউনিস্ট পার্টির সদস্যপদ লাভ করেন। ১৯৪৬ থেকে স্বাধীনতা পর্যন্ত কলকাতার দাঙ্গা আমিনের জীবনে মারাত্মক প্রভাব ফেলেছিল।

## মৃত্যু
২০১৮ সালের ১২ই ফেব্রুয়ারি মহম্মদ ৮৯ বছরে কলকাতায় নিজের বাড়িতে মহম্মদ আমিন মারা যান।

## তথ্যসূত্র

বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১
বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২
বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২
বিষয়শ্রেণী:ভারতীয় মুসলিম
বিষয়শ্রেণী:১৯২৮-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:হাওড়া জেলার ব্যক্তি
তড়িৎ বরণ তোপদার

**তড়িৎ বরণ তোপদার** (জন্ম: 	৫ই মার্চ, ১৯৪১) ভারতের কমিউনিস্ট পার্টি (মার্ক্সবাদী) দলের একজন নেতা। তিনি ১৯৮৯ থেকে ২০০৯ সাল পর্যন্ত ব্যারাকপুর লোকসভা কেন্দ্রএর সাংসদ ছিলেন।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:চতুর্দশ লোকসভার সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:একাদশ লোকসভার সদস্য
বিষয়শ্রেণী:দশম লোকসভার সদস্য
বিষয়শ্রেণী:নবম লোকসভার সদস্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বিদ্যাসাগর কলেজের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:উত্তর ২৪ পরগনা জেলার রাজনীতিবিদ
তপন কুমার সেন

**তপন কুমার সেন** ভারতের কমিউনিস্ট পার্টি (মার্ক্সবাদী) দলের একজন সদস্য এবং রাজ্যসভার প্রাক্তন সাংসদ। তপন কুমার সেন পশ্চিমবঙ্গ থেকে দুবার ভারতীয় আইনসভার উচ্চকক্ষ,রাজ্যসভার সাংসদ নির্বাচিত হয়েছিলেন। তিনি তপন সেন তার দলের সাধারণ সম্পাদকও।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:কলকাতার রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
নিরুপম সেন

**নিরুপম সেন** ভারতের কমিউনিস্ট পার্টি (মার্ক্সবাদী) দলের একজন নেতা ছিলেন। তিনি পশ্চিমবঙ্গের শিল্প ও বাণিজ্য মন্ত্রী হিসাবেও দায়িত্ব পালন করেছেন।
## রাজনৈতিক জীবন
নিরুপম সেন ছাত্রাবস্থাতেই ভারতের কমিউনিস্ট পার্টি (মার্ক্সবাদী) দলের সদস্যপদ লাভ করেন। ১৯৬৬ সালে নিরুপম সেন তাঁর দলের ছাত্র সংগঠন ভারতের ছাত্র ফেডারেশন এর জেলা কমিটির সম্পাদক নির্বাচিত হন। একজন শিক্ষক হিসাবে কর্মজীবন শুরু করলেও ১৯৬৮ সাল থেকে নিরুপম সেন দলের সর্বক্ষণের কর্মী হিসেবে কাজ শুরু করেন।

১৯৮৯ থেকে ১৯৯৫ অবধি নিরুপম সেন জেলা কমিটির সম্পাদক ছিলেন। ১৯৮৭ নির্বাচনে তিনি প্রথম বার বর্ধমান দক্ষিণ বিধানসভা কেন্দ্র থেকে পশ্চিমবঙ্গ বিধানসভার সদস্য নির্বাচিত হন। তারপর ১৯৯৮ সালে তিনি দলের কেন্দ্রীয় কমিটির সদস্য এবং ২০০৮ সালে পলিটব‍্যুরোর সদস্য হন। ২০০১, এবং ২০০৬ সালের বিধানসভা নির্বাচনে নিরুপম সেন আবার পরপর দুবার বর্ধমান দক্ষিণ বিধানসভা কেন্দ্র থেকে বিধায়ক নির্বাচিত হন।

## বিতর্ক
২০০৬ সালের শেষের দিকে, সিঙ্গুর টাটা ন্যানো বিতর্ক নিয়ে হুগলিতে জমি অধিগ্রহণ আন্দোলন সরকারি শাসনের উপর প্রভাব ফেলতে শুরু করে। জোরপূর্বক জমি অধিগ্রহণের বিরুদ্ধে প্রতিবাদ শেষ পর্যন্ত সরকারের উপর মারাত্মক প্রভাব ফেলে। নিরুপম সেন দলের ভিতরে এবং বাইরে তীব্র সমালোচনার সম্মুখীন হন। জমি অধিগ্রহণের সমস্যা ছাড়াও, পশ্চিমবঙ্গে যুক্তফ্রন্ট সরকারের পতনের পর ১৯৭০ সালের মার্চ মাসে সাঁইবাড়ির ঘটনায়ও তার নাম উঠেছিল।

## মৃত্যু
২০১৩ সাল থেকেই নিরুপম সেন বিভিন্ন শারীরিক অসুস্থতায় ভুগছিলেন। অসুস্থতার কারণবশত নিরুপম সেন তাঁর দলের বিশাখাপত্তনম পার্টি কংগ্রেস, ২০১৫ এর পর পলিটব‍্যুরো থেকে অব্যাহতি নেন। ২০১৮ সালের ২৪শে ডিসেম্বর বিধাননগরে কার্ডিয়াক অ্যাট্যাকে নিরুপম সেন মারা যান।
## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
ডগলাস স্টুয়ার্ট (লেখক)

**ডগলাস স্টুয়ার্ট** (জন্ম ১৯৭৬) একজন স্কটিশ-মার্কিন লেখক ও ফ্যাশন ডিজাইনার। তার প্রথম উপন্যাস *[[শুগি বেইন]]* ২০২০ সালে বুকার পুরস্কার অর্জন করে। স্টুয়ার্ট জেমস কেলম্যানের পর বুকার পুরস্কার বিজয়ী দ্বিতীয় স্কটিশ লেখক। বুকার পুরস্কার ছাড়াও উপন্যাসটি অ্যান্ড্রু কার্নেগি পদক, সেন্টার ফর ফিকশন ফার্স্ট নভেল পুরস্কার, কারকাস পুরস্কার ও ন্যাশনাল বুক পুরস্কারের মনোনয়ন লাভ করে।

## প্রারম্ভিক জীবন
স্টুয়ার্ট স্কটল্যান্ডের গ্লাসগোর সাইটহিলে জন্মগ্রহণ করেন। তিন ভাইবোনের মধ্যে তিনি সর্বকনিষ্ঠ। তার যখন খুব অল্প বয়স তখন তার পিতা তার পরিবার ছেড়ে চলে যান। তার মদ্যাসক্ত মাতা একাকী তাকে লালনপালন করেন। তার যখন ১৬ বছর বয়স তখন তার মাতা মদ্যপানের কারণে স্বাস্থ্যহানীতে মারা যান। তার প্রথম উপন্যাস *শুগি বেইন* মূলত তার নিজের ও তার মায়ের সংগ্রাম, এবং তার মায়ের সাথে তার সম্পর্কের গল্প থেকে অনুপ্রাণিত। মায়ের মৃত্যুর পর তিনি তার বড় ভাইয়ের নিকট বসবাস করেন এবং ১৭ বছর বয়সে একটি বোর্ডিং হাউজে চলে যান।

তিনি স্কটিশ কলেজ অব টেক্সটাইলস থেকে স্নাতক এবং লন্ডনের রয়্যাল কলেজ অব আর্ট থেকে স্নাতকোত্তর ডিগ্রি অর্জন করেন। সাহিত্যে তার আনুষ্ঠানিক কোন শিক্ষা নেই। কলেজে যখন তিনি সাহিত্য নিয়ে অধ্যয়ন করতে চান, তার এক শিক্ষক তাকে নিরুৎসাহিত করেন। যার ফলে তিনি সাহিত্যের পরিবর্তে টেক্সটাইলস নিয়ে পড়াশোনা করেন।

## কর্মজীবন
স্টুয়ার্ট ২৪ বছর বয়সে ফ্যাশন ডিজাইনার হিসেবে কর্মজীবন শুরু করতে নিউ ইয়র্ক সিটিতে পাড়ি জমান। তিনি বেশ কিছু নামকরা পণ্যের জন্য কাজ করেন, তন্মধ্যে রয়েছে ক্যালভিন ক্লেইন, রালফ লরেন, ব্যানানা রিপাবলিক ও জ্যাক স্পেড। স্টুয়ার্ট পোশাক নকশার পাশাপাশি তার লেখনীও চালিয়ে যান। তিনি ব্যানানা রিপাবলিকের সিনিয়র ডিরেক্টর হিসেবে ১২ ঘণ্টার শিফটে কর্মরত অবস্থাতেই তার প্রথম উপন্যাস লেখা শুরু করেছিলেন।

তার প্রথম উপন্যাস *[[শুগি বেইন]]* ২০২০ সালে বুকার পুরস্কার অর্জন করে। তিনি বুকার পুরস্কারের ৫১ বছরের ইতিহাসে এই পুরস্কার বিজয়ী দ্বিতীয় স্কটিশ সাহিত্যিক। তার আগে জেমস কেলম্যান ১৯৯৪ সালে *[[হাউ লেট ইট ওয়াজ, হাউ লেট]]* উপন্যাসের জন্য এই পুরস্কার লাভ করেছিলেন। স্টুয়ার্ট এই বইটিকে তার জীবন পরিবর্তন করে দিয়েছিল বলে উল্লেখ করে থাকেন।

## তথ্যসূত্র

## বহিঃসংযোগ
* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর স্কটীয় ঔপন্যাসিক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:স্কটিশ পুরুষ ঔপন্যাসিক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:এলজিবিটি ঔপন্যাসিক
বিষয়শ্রেণী:স্কটল্যান্ডের এলজিবিটি লেখক
বিষয়শ্রেণী:মার্কিন যুক্তরাষ্ট্রের এলজিবিটি লেখক
বিষয়শ্রেণী:মার্কিন যুক্তরাষ্ট্রে স্কটিশ অভিবাসী
বিষয়শ্রেণী:গ্লাসগোর লেখক
বিষয়শ্রেণী:বুকার পুরস্কার বিজয়ী
বিষয়শ্রেণী:রয়্যাল কলেজ অব আর্টের প্রাক্তন শিক্ষার্থী
বিষয়শ্রেণী:মার্কিন সমকামী লেখক
বিষয়শ্রেণী:নিউ ইয়র্ক শহরের লেখক
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:এলজিবিটিকিউ বেশভূষাশৈলী নকশাবিদ
বিষয়শ্রেণী:নিউ ইয়র্ক (অঙ্গরাজ্যের) এলজিবিটিকিউ ব্যক্তি
বিষয়শ্রেণী:মার্কিন যুক্তরাষ্ট্রে স্কটল্যান্ডীয় অভিবাসী
বিষয়শ্রেণী:মার্কিন সমকামী শিল্পী
বিষয়শ্রেণী:২১শ শতাব্দীর মার্কিন পুরুষ লেখক
দেবশ্রী চৌধুরী

**দেবশ্রী চৌধুরী** একজন ভারতীয় বাঙালি রাজনৈতিক ব্যক্তিত্ব। তিনি বর্তমানে রায়গঞ্জ লোকসভা কেন্দ্র এর সাংসদ এবং কেন্দ্রীয় মন্ত্রিসভার নারী ও শিশুকল্যাণ দপ্তরের প্রতিমন্ত্রী।

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সপ্তদশ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:লোকসভার নারী সদস্য
বিষয়শ্রেণী:নরেন্দ্র মোদীর মন্ত্রিসভা
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:দক্ষিণ দিনাজপুর জেলার ব্যক্তি
আমিনুল ইসলাম চৌধুরী

**আমিনুল ইসলাম চৌধুরী** (জন্মঃ ১৯২১) একজন বাংলাদেশী রাজনীতিবিদ ও ব্যবসায়ী। কুমিল্লার একটি অঞ্চলের প্রতিনিধি তিনি হিসাবে পাকিস্তানের চতুর্থ জাতীয় পরিষদের সদস্য ছিলেন।

## প্রাথমিক জীবন
আমিনুল ইসলাম চৌধুরী ১৯১২ সালে কুমিল্লা জেলায় জন্মগ্রহণ করেন। তিনি ছিলেন আলকোরার জমিদার সিরাজুল ইসলাম চৌধুরীর ছেলে। তিনি ভারতের কলকাতা বিশ্ববিদ্যালয় থেকে অর্থনীতি বিষয়ে পড়াশোনা করেন। জাহানারা বেগম চৌধুরীর সাথে তিনি বিবাহবন্ধনে আবদ্ধ হন এবং তার তিন কন্যা জাকিয়া, মমতাজ ও রেবেকা।

## রাজনৈতিক ও কর্মজীবন
আমিনুল ইসলাম চৌধুরী পাকিস্তানের চতুর্থ জাতীয় পরিষদের সদস্য ছিলেন। তিনি অ্যালুমিনিয়াম, গভীর সমুদ্র ট্রলার মাছ ধরা, সীফুড রফতানি ইত্যাদির মতো অনেক শিল্পে জড়িত ছিলেন এবং অসামান্য ব্যবসায়ের পারফরম্যান্সের জন্য আন্তর্জাতিক পুরস্কার অর্জন করেছিলেন। তিনি চট্টগ্রাম চেম্বার অফ কমার্স অ্যান্ড ইন্ডাস্ট্রির প্রতিষ্ঠাতা ও চেয়ারম্যান ছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:১৯২১-এ জন্ম
বিষয়শ্রেণী:কুমিল্লা জেলার ব্যক্তি
বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:বাংলাদেশী ব্যবসায়ী
বিষয়শ্রেণী:বাংলাদেশী রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
চৌধুরী আলী আকবর খান

**চৌধুরী আলী আকবর খান** (১৯১১&ndash;১৯৬৭) ছিলেন একজন পাকিস্তানি রাজনীতিবিদ এবং কূটনীতিক যিনি ১৯৪৫ সালে বিধানসভা সদস্য হিসাবে ছিলেন, শিক্ষামন্ত্রী, শিল্পমন্ত্রী (১৯৫০ এর দশক), স্বরাষ্ট্রমন্ত্রী (১৯৬৫-১৯৬৬), সুদানের রাষ্ট্রদূত (১৯৫৭–১৯৫৯), সৌদি আরবের রাষ্ট্রদূত (১৯৫৯–১৯৬২)।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:পাকিস্তানের স্বরাষ্ট্রমন্ত্রী
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:ফয়সালাবাদের রাজনীতিবিদ
তুমি যেখানে আমি সেখানে

**তুমি যেখানে আমি সেখানে** ১৯৮৩ সালে মুক্তিপ্রাপ্ত বাংলাদেশের ছায়াছবি নাগ পূর্ণিমা-এর একটি সঙ্গীত। রক ধাচের নিরীক্ষাধর্মী এই গানের সুর ও সঙ্গীতায়োজন করেছিলেন আলম খান। গীতিকার মনিরুজ্জামান মনিরের গীতিতে গানটি গেয়েছিলেন এন্ড্রু কিশোর। চলচ্চিত্রে সোহেল রানা এই গানের সাথে ঠোঁট মিলিয়েছিলেন। সোহেল রানা ও ববিতাকে নিয়ে এই গানের চিত্রায়ণ করা হয়েছিল। গানটি সঙ্গীত পরিচালক আলম খানের সুরারোপিত এবং এন্ড্রূ কিশোরের গাওয়া অন্যতম জনপ্রিয় গান হিসেবে বিবেচিত।

## পটভূমি
*নাগ পূর্ণিমা* ছিল লোককাহিনী ভিত্তিক চলচ্চিত্র। চলচ্চিত্রটি মাসুদ পারভেজ (সোহেল রানা'র মূলনাম) প্রযোজনা ও পরিচালনা করেছিলেন। এই চলচ্চিত্রের জন্য লোকসঙ্গীত বেশি জুতসই হলেও লোকগানের পাশাপাশি সোহেল রানা একটি রক সঙ্গীত রাখতে চেয়েছিলেন। সঙ্গীত পরিচালক আলম খান এই ছায়াছবির লৈকিক গল্পকে প্রাধাণ্য দিয়ে অন্যান্য গানের সুরারোপ করছিলেন। আলম খানের মতে লোককাহিনির চলচ্চিত্রে একটি রক গান বেমানান ছিল। তবে সোহেল রানা তার ছায়াছবিতে রক গান ব্যবহারের ধারণায় অটল ছিলেন। কাহিনীর বর্ণনাক্রমবিন্যাস অনুযায়ী মনিরুজ্জামান মনির *'তুমি যেখানে আমি সেখানে*' রচনা করেছিলেন। গীত অনুযায়ী আলম খান নিরীক্ষাধর্মী সঙ্গীত রচনা করেছিলেন।

## সঙ্গীত ধারণ
*তুমি যেখানে আমি সেখানে* এন্ড্রু কিশোরের কণ্ঠে ধারণ করা হয়। এই গানটির সুর উঁচু অকটেভের সঙ্গীত স্কেলে রচিত। এন্ড্রু কিশোর সাধারণত উঁচু স্কেলের সঙ্গীতে কণ্ঠ দিতেন না। গানে কণ্ঠ দিতে এন্ড্রু কিশোরের সমস্যা হচ্ছিল। সঙ্গীত ধারণের সময় তিনি আলম খানকে স্কেল নামিয়ে দেয়ার জন্য অনুরোধ করেছিলেন। সোহেল রানার অনুপ্রেরণায় এন্ড্রু কিশোর উঁচু অকটেভে কণ্ঠ দিয়েছিলেন। ৩০ বারের প্রচেষ্টায় সম্পূর্ণ গান ধারণ করা হয়েছিল। এতবার গাওয়ার ফলে এন্ড্রু কিশোরের গলা ব্যথা হয়ে যায়। এই গান ধারণের পরের এক সপ্তাহ তিনি কোন গান গাইতে পারেননি।

## পুনরুৎপাদন
*তুমি যেখানে আমি সেখানে* গানটি ২০১৯ সালে অনুপম রেকর্ডিং মিডিয়া'র ব্যানারে মাহাতিব শাকিবের কণ্ঠে পুনরুৎপাদন করা হয়। এই সংস্করণটি ২০১৯ সালের ৩ জুন হতে ইউটিউবে উন্মুক্ত রয়েছে।

## তথ্যসূত্র

## বহিঃসংযোগ
# 

বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
বিষয়শ্রেণী:বাংলাদেশী সঙ্গীত
বিষয়শ্রেণী:১৯৮৩-এর গান
তামিলনাড়ুর জনতত্ত্ব

২০১১ খ্রিস্টাব্দে ভারতের জনগণনা অনুসারে তামিলনাড়ু রাজ্যের মোট জনসংখ্যা ছিলো ৭,২১,৪৭,০৩৯ জন, যার মধ্যে ৩,৬১,৩৭,৯৭৫ জন পুরুষ ও ৩,৬০,০৯,০৫৫ জন নারী৷ রাজ্য প্রতি হাজার পুরুষে ৯৯৬ জন নাংরীর বাস৷ জনসংখ্যার বিচারে এটি ভারতের সপ্তম জনবহুল রাজ্য তথা দেশের জনসংখ্যার ৫.৯৬ শতাংশ বাস করেন এই রাজ্যে৷ রাজ্যের মোট সাক্ষরতার হার ৮০.০৯ শতাংশ, যেখানে পুরুষ সাক্ষরতার হার ৮৬.৭৭ শতাংশ ও নারী সাক্ষরতার হার ৭৩.৪৪ শতাংশ৷ শিশু সংখ্যা ৭৪,২৩,৮৩২, যেখানে শিশুপুত্র ৩৮,২০,২৭৬ জন ও শিশুকন্যা ৩৬,০৩,৫৫৬ জন৷ মোট জনসংখ্যার ১০,৫১ শতাংশ ছয়বছর অনূর্ধ্ব শিশু৷ রাজ্যের প্রতি বর্গ কিলোমিটারে জনঘনত্ব ৫৫৫ জন৷

## জেলা অনুযায়ী জনবিন্যাস
২০০১ খ্রিস্টাব্দের জনগণনা অনুসারে তামিলনাড়ুর জনসংখ্যা ছিলো ৬,২৪,০৫,৬৭৯ জন৷ ২০১১ খ্রিস্টাব্দের মধ্যে তা ১৫.৬১ শতাংশ বৃদ্ধি পেয়ে তা ৭,২১,৪৭,০৩৯ হয়েছে৷

## ধর্মভিত্তিক জনবিন্যাস
২০১১ খ্রিস্টাব্দের জনগণনা অনুযায়ী তামিলনাড়ুর ৬,৩১,৮৮,১৬৮ জন তথা ৮৭.৫৮ শতাংশ হিন্দু, ৪৪,১৮,৩৩১ জন তথা ৬.১২ শতাংশ খ্রিস্টান, ৪২,২৯,৪৭৯ জন তথা ৫.৮৬ শতাংশ মুসলিম, ১৪,৬০১ জন তথা ০.০২ শতাংশ শিখ, ১১,১৮৬ জন তথা ০.০২ শতাংশ বৌদ্ধ, ৮৯,২৬৫ জন তথা ০.১২ শতাংশ জৈন ও ৭,৪১৪ জন তথা ০.০১ শতাংশ অন্যান্য ধর্মাবলম্বী এছাড়া ১,৮৮,৫৮৬ জন তথা ০.২৬ শতাংশ এই বিষয়ে অবিবৃত।

## ভাষাভিত্তিক জনবিন্যাস

তামিলনাড়ু রাজ্যের স্থানীয় এবং সরকারি ভাষা, যা রাজ্যে ৬,৩৭,৫৩,৯৯৭ জন তথা ৮৮.৩৭ শতাংশের মাতৃভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৫ম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ৬ কোটি ৯০ লক্ষ যা ভারতের মোট জনসংখ্যার ৫.৭০%। মাতৃভাষী বক্তার সংখ্যা অনুসারে এই ভাষাটি বিশ্বের ১৯তম সর্বাধিক প্রচলিত ভাষা। 

* নাগপত্তনম, তিরুবারূর, আরিয়ালুর, পুদুকোট্টাই, শিবগঙ্গা জেলায় তামিল ভাষাভাষী ৯৯ শতাংশেরর উপরে। আবার নীলগিরি জেলায় তামিল ভাষাভাষীর ৪৯.৬২ শতাংশ, যা সর্বনিম্ন।
* নীলগিরি জেলায় ২৪.৪৫‌ শতাংশ কন্নড়ভাষী ও ১৭.৯৩ শতাংশ মালয়ালমভাষী। কৃষ্ণগিরি জেলায় ২১.৫৬ শতাংশ তেলুগুভাষী ১২.৭০ শতাংশ কন্নড়ভাষী। এছাড়া কোয়েম্বাটুর, তেনি, তিরুভেলুর ও তিরুপুর জেলায় তেলুগুভাষী যথাক্রমে ১৬.৩২, ১২.৭৫, ১১.১৩ ও ১১.০৪ শতাংশ।

## গুরুত্বপূর্ণ পরিসংখ্যান
### বৃদ্ধির হার
২০১১ খ্রিস্টাব্দের জনগণনা অনুসারে তামিলনাড়ু রাজ্যের জনসংখ্যা বৃদ্ধির হার ১৫.৬১ শতাংশ৷

সাক্ষরতার ভিত্তিতে ২০০১ থেকে ২০১১ খ্রিস্টাব্দের মধ্যে তামিলনাড়ুরকর্মদক্ষতা যথেষ্ট উল্লেখযোগ্যভাবে বৃদ্ধি পেয়েছে। ওই সময়সীমার মধ্যে রাজ্যে সাক্ষরতার হার ৭৩.৪৭ শতাংশ থেকে বৃদ্ধি পেয়ে ৮০.০৯% শতাংশ হয়েছে। তিরুবনন্তপুরম অঞ্চলের পর তামিলনাড়ু সিবিএসসি পাশে‌ ৯২.৩ শতাংশের সাথে দ্বিতীয়।

### লিঙ্গ অনুপাত
নথিভূক্ত তামিলনাড়ুর লিঙ্গ অনুপাত প্রতি হাজার পুরুষে ৯৯৬ জন মহিলা জাতীয় গড় লিঙ্গানুপাত এর থেকে অধিক।

### সাম্প্রদায়িক পরিসংখ্যান
২০১১ খ্রিস্টাব্দের জনগণনা অনুসারে তামিলনাড়ুর মোট জনসংখ্যার ২০.০১ ও ১.১০ শতাংশ লোক যথাক্রমে তপশিলি জাতি এবং তপশিলি উপজাতির অন্তর্ভুক্ত। এছাড়া রাজ্যের একটি বৃহত্তম অংশ ৬৮ শতাংশ অন্যান্য অনগ্রসর শ্রেণীর অন্তর্ভুক্ত এবং অসংরক্ষিত উচ্চবর্ণের জন অনুপাত ১০.৮৯ শতাংশ।.

### ধর্ম
তামিলনাড়ুর ধর্মভিত্তিক জনগণনার সারণি নিম্নরূপ:

তামিলনাড়ুর যেসকল জেলায় এক তৃৃতীয়াংশের অধিক সংখ্যালঘুর বাস:
* কন্যাকুমারী জেলা - ৪৬.৮৫% (খ্রিস্টান)

### কর্মী পরিসংখ্যান
২০০১ খ্রিস্টাব্দের জনগণনা অনুসারে তামিলনাড়ুর মোট শ্রমজীবীর সংখ্যা ২,৭৮,৭৮,২৮২ জন, তথা কর্মী অংশগ্রহণ হার ৪৪.৬৭ শতাংশ৷ অশ্রমজীবী জনসংখ্যা ৩,৪৫,২৭,৩৯৭ জন, যা মোট জনসংখ্যার ৫৫.৩৩ শতাংশ৷

## তথ্যসূত্র

বিষয়শ্রেণী:তামিলনাড়ু
দারুল উলুম দেওবন্দের প্রাক্তন শিক্ষার্থীদের তালিকা

এটি দারুল উলুম দেওবন্দের প্রাক্তন শিক্ষার্থীদের একটি তালিকা।

## আরও দেখুন
* দারুল উলুম দেওবন্দ সম্পর্কিত নিবন্ধসমূহ

## তথ্যসূত্র

## গ্রন্থপঞ্জি

* 
* 

বিষয়শ্রেণী:দারুল উলুম দেওবন্দ
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:ইসলামি চিন্তাবিদ
বিষয়শ্রেণী:ইসলামের মুসলিম পণ্ডিত
বিষয়শ্রেণী:দেওবন্দি সম্পর্কিত তালিকা
বিষয়শ্রেণী:দারুল উলুম দেওবন্দের প্রাক্তন শিক্ষার্থী
দেওয়ান ওবায়দুর রাজা চৌধুরী

**দেওয়ান ওবায়দুর রাজা চৌধুরী** (১৯২১–৩ ডিসেম্বর ১৯৮২) নিজ এলাকায় **দেওয়ান সাহেব** নামেও পরিচিত ছিলেন। বাংলাদেশের সুনামগঞ্জ জেলার রাজনীতিবিদ যিনি পূর্ব পাকিস্তানের প্রতিনিধি হিসাবে পাকিস্তানের জাতীয় পরিষদের সদস্য ছিলেন।

## প্রাথমিক জীবন
দেওয়ান ওবায়দুর রাজা চৌধুরী ১৯২১ সালে সুনামগঞ্জের বিখ্যাত জমিদার পরিবারে জন্মগ্রহণ করেন। তিনি হাসন রাজার পৌত্র। আসাম প্রাদেশিক সরকারের মন্ত্রী ও পূর্ববঙ্গ ব্যবস্থাপক পরিষদের স্পীকার মৌলভী মুনওয়ার আলী (১৮৮৬-১৯৫১) ছিলেন তার মামা।

তিনি ১৯৪৫ সালে শিলং এডওয়ার্ড কলেজ থেকে বিএ পাশ করেন। তার দুই ছেলে দেওয়ান মোসাদ্দেক রাজা চৌধুরী ও দেওয়ান ইমদাদ রাজা চৌধুরী।

## রাজনৈতিক জীবন
দেওয়ান ওবায়দুর রাজা চৌধুরী গণতন্ত্রী দলের কর্মী হিসেবে ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ১৯৬২ সালে ন্যাশনেল ডেমোক্রেটিক ফ্রন্টে যোগ দেন। তিনি ১৯৪৭ সালের পাকিস্তান আন্দোলন, সিলেটের রেফারেন্ডাম আন্দোলন, ১৯৫২ সালের বাংলা ভাষা আন্দোলন, ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৬৯ সালে আওয়ামীলীগে যোগদান করেন। ১৯৭০ সালে আওয়ামীলীগের প্রার্থী হিসেবে পাকিস্তানের জাতীয় পরিষদের সদস্য নির্বাচিত হন। ১৯৬৫ থেকে ১২ বছর তিনি সুনামগঞ্জ পৌরসভার চেয়ারম্যান ছিলেন।

## মৃত্যু
দেওয়ান ওবায়দুর রাজা চৌধুরী ৩ ডিসেম্বর ১৯৮২ সালে মৃত্যুবরণ করেন।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ১৯৭২-১৯৭৭
বিষয়শ্রেণী:বাংলাদেশ আওয়ামী লীগের রাজনীতিবিদ
আজ অউর কাল (১৯৬৩-এর চলচ্চিত্র)

**আজ অউর কাল** () হচ্ছে ১৯৬৩ সালে মুক্তিপ্রাপ্ত একটি হিন্দি চলচ্চিত্র। বসন্ত জোগলেকারের পরিচালনায় চলচ্চিত্রটিতে সুনীল দত্ত, নন্দা, তনুজা এবং অশোক কুমার অভিনয় করেছিলেন। চলচ্চিত্রটির 'মুঝে গালে সে লাগা লো' গানটি জনপ্রিয়তা পেয়েছিলো, গানটি আশা ভোঁসলে এবং মোহাম্মদ রফি গেয়েছিলেন।

## অভিনয়ে
* অশোক কুমার - মহারাজা বলবীর সিংহ
* সুনীল দত্ত - ডাক্তার সঞ্জয়
* নন্দা - রাজকুমারী হেমলতা 'হেমা'
* তনুজা - রাজকুমারী আশালতা 'আশা'
## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬৩-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
তেলবাহী জাহাজ

**পেট্রোলিয়াম ট্যাংকার** নামে পরিচিত, **তেলবাহী জাহাজ** হল এক ধরনের জাহাজ, যা তেল বা তার পণ্যাদির বাল্ক পরিবহনের জন্য নকশাকৃত।  মূলত দুই ধরনের তেলবাহী জাহাজ রয়েছে: অশোধিত ট্যাংকার ও পণ্য ট্যাংকার। অপরিশোধিত ট্যাংকারগুলি বিপুল পরিমাণে অশোধিত তেল খনিজ তেল উত্তোলন স্থান থেকে শোধনাগারে নিয়ে যায় উদাহরণস্বরূপ, একটি উৎপাদনশীল দেশে তেল কুয়োগুলি থেকে অপরিশোধিত তেলকে অন্য কোনও দেশের শোধনাগারে পরিবহন করা। সাধারণত পণ্যসমূহের ট্যাংকারগুলি পরিশোধিত পণ্যসমূহ শোধনাগারগুলি থেকে গ্রাহক বাজারের নিকটবর্তী স্থানে নিয়ে যাওয়ার জন্য নকশা করা হয়। উদাহরণস্বরূপ, ইউরোপের শোধনাগার থেকে পেট্রল নাইজেরিয়া এবং অন্যান্য পশ্চিম আফ্রিকার দেশগুলির গ্রাহক বাজারে পরিবহন করা হয়।

তেল জাহাজগুলি প্রায়শই তাদের আকারের পাশাপাশি, তাদের কাজের ধরন দ্বারা শ্রেণিবদ্ধ করা হয়। আকার অনুযায়ী শ্রেণিগুলির ক্ষেত্রে অভ্যন্তরীণ বা উপকূলীয় ট্যাংকারগুলি কয়েক হাজার মেট্রিক টন ডেডওয়েট (ডিডাব্লুটি) জাহাজ থেকে ৫,৫০,০০০ ডিডব্লিউটি পর্যন্ত সুবৃহৎ অতি বৃহৎ অশোধিত বাহক (ইউএলসিসি) রয়েছে। ট্যাংকারগুলি প্রতি বছর আনুমানিক ২.০ বিলিয়ন মেট্রিক টন (২.২ বিলিয়ন সংক্ষিপ্ত টন) তেল পরিবহন করে।  দক্ষতার দিক থেকে শুধুমাত্র পাইপলাইনগুলির পরে দ্বিতীয়, ট্যাংকারের মাধ্যমে অপরিশোধিত তেল পরিবহনের গড় ব্যয় কেবল প্রতি ঘনমিটারে ৫ মার্কিন ডলার থেকে ৮ মার্কিন ডলার (প্রতি মার্কিন গ্যালনে ০.০১ ডলার থেকে ০.০৩ ডলার) হয়ে থাকে।

## তথ্যসূত্র

## বহিঃসংযোগ

বিষয়শ্রেণী:তেলবাহী জাহাজ
বিষয়শ্রেণী:জাহাজের ধরন
বিষয়শ্রেণী:স্কটল্যান্ডীয় উদ্ভাবন
বিষয়শ্রেণী:ট্যাংকার
শিব মন্দির, জোহি

**জোহি শিব মন্দির** পাকিস্তানের সিন্ধ প্রদেশের দাদু জেলার জোহিতে অবস্থিত একটি হিন্দু মন্দির। মন্দিরটি ১৮৫০ সালে অসাধারণ ভাস্কর্যের সহিত নির্মিত হয়েছিল।

## অবস্থান
শহরের ঠিক মধ্যবর্তী স্থলে শিব মন্দিরটি অবস্থিত। জোহিতে মন্দিরটি স্থানীয়ভাবে **কুবি** নামে বিখ্যাত। জোহি এলাকাটি কচ্ছের পশ্চিমের মরুভূমির দিকে দাদু শহর থেকে ১৭ কিমি দূরে অবস্থিত।

## স্থাপত্য
মন্দিরটি দুই ধরনের গম্বুজ দিয়ে নির্মিত, একটি উঁচু এবং সোজা যার উচ্চতা কমপক্ষে ৭০ ফুট এবং দ্বিতীয়টির আকৃতি সামান্য গোলাকার। মন্দিরে চারটি খিলান ছিল কিন্তু দুটি এখন বন্ধ রয়েছে। এই মন্দিরটি লোহার উপাদান তথা সিমেন্ট এবং চিয়ারোলি (চুনাপাথর এবং জিপসাম থেকে তৈরি) দিয়ে নির্মাণ করা হয়। মন্দিরের মূর্তিগুলি গোলাকার গম্বুজটির বাইরের দিকে লোহা দিয়ে লাগানো ছিল, যা ভারত বিভাজনের পর ভেঙে ফেলা হয়। ভেঙে ফেলা মূর্তির অবশিষ্ট অংশ এখনও মন্দিরে রয়েছে। মন্দিরের স্থাপত্যের ধরন ভারত ও নেপালে নির্মিত মন্দিরগুলির সাথে মিল রয়েছে। ভিতর ও বাইরে, উভয় দেয়ালে ম্যুরাল রয়েছে। ভিতরের দেয়ালচিত্রে শিব, কৃষ্ণ ও বিষ্ণুর প্রকাশ ও অবতার তুলে ধরা হয়েছে। শিবের নন্দী, দেজিন, গাভী, ষাঁড় এবং কোব্রার মনোহর বাজানো মুরলী উপকরণ বা পুঙ্গির উপস্থাপনা মন্দিরের অভ্যন্তরের দেয়ালগুলিকে শোভিত করেছে। মন্দিরের অভ্যন্তরীণ দেয়ালে পুরুষ, নারী, বিশাল সাপ, কবুতর এবং হিন্দুধর্মের ধর্মীয় প্রতীকের মূর্তি আঁকা। মন্দির এলাকাটি বড় ছিল এবং এর কাছাকাছি ৩৫টি কক্ষ নির্মিত হয়েছিল। মন্দিরের চারপাশে উঠোনও ছিল।

## তথ্যসূত্র

বিষয়শ্রেণী:পাকিস্তানের হিন্দু মন্দির
বিষয়শ্রেণী:পাকিস্তানে হিন্দুধর্ম
বিষয়শ্রেণী:দাদু জেলা
বিষয়শ্রেণী:সিন্ধুর হিন্দু মন্দির
পিউ ডি অরেঞ্জ

থাম্ব|মুখের ইওসিনোফিলিক গ্রানুলোমা "পিউ ডি অরেঞ্জ" প্রদর্শন করছে
**পিউ ডি অরেঞ্জ** ( ফরাসিতে *কমলার খোসার মতো ত্বক*  আর আক্ষরিক অর্থে, "কমলা রঙের ত্বক") শারীরবৃত্তীয় বর্ণনা দিয়ে বর্ণিত একটি অবস্থা  যা  কমলার খোসার সাথে সাদৃশ্যপূর্ণ। পিউ ডি অরেঞ্জ চর্মময় লসিকা এডিমা দ্বারা সৃষ্ট, যা ফুলে যায়। তবে ফোলা ত্বকের কিছু অংশ চুলের ফলিকল এবং ঘামের গ্রন্থিগুলির দ্বারা সংযুক্ত থাকে। যাতে এটি ফুলে উঠতে পারে না এবং এটি কমলার ত্বকের মতো রং নিয়ে আসে। মাঝে মাঝে এটি দীর্ঘস্থায়ী ফোড়া সহ উপস্থিত হয়। উদাহরণস্বরুপ  স্তনের চামড়ার  প্রদাহজনক স্তন ক্যান্সার  চোখের ব্রুচ ঝিল্লীতে সংক্রমণ,  *pseudoxanthoma elasticum* এর সংক্রমণ , অথবা গোদ থ্রেডের মত  আণুবীক্ষণিক পরজীবী পোকা ( ফিলারিয়াসিস )। পিউ ডি অরেঞ্জ,  গ্রেভের রোগের মিক্সিডিমার সাথেও দেখা যেতে পারে, যেখানে শব্দটি রঙের চেয়ে গঠনবিন্যাসকে বেশি বোঝায়।
## চিকিৎসা
যখন চিকিৎসক পিউ ডি অরেঞ্জ সম্পর্কে দেখেন, তিনি বিভিন্ন শারীরিক পরীক্ষা করেন এবং যদি তিনি প্রদাহজনক স্তন ক্যান্সারের কারণে পিউ ডি অরেঞ্জের সন্দেহ করে তবে  ক্ষতিগ্রস্ত জায়গায় **টিস্যু বায়োপসি** করার সিদ্ধান্ত নিতে পারেন

## তথ্যসূত্র

* www.djo.harvard.edu 

বিষয়শ্রেণী:ত্বক
বিষয়শ্রেণী:চিকিৎসাবৈজ্ঞানিক নিদর্শন
ওজন প্রশিক্ষণ

থাম্ব|150px|পুরো শরীরের ভারোত্তোলন ব্যায়াম করা যায় একজোড়া ডাম্বেল আর কয়েক সেট ভারী চাকতি দিয়ে।
থাম্ব|150px|ওজন প্রশিক্ষণে বিভিন্ন রকম ফিটনেস ব্যায়াম অন্তর্ভুক্ত থাকে।
**ওজন প্রশিক্ষণ** বা **ভরচর্চা** বা **ভারচর্চা**, ইংরেজিতে **ওয়েট ট্রেনিং** হল শক্তি প্রশিক্ষণের একটি সাধারণ প্রকরণ, যা শারীরিক শক্তি ও ঐচ্ছিক পেশীর বিকাশে সাহায্য করে। এটি ভারী ভারত্তলক বস্তু, ডাম্বেল ও ভারী প্লেটের দ্বারা মহাকর্ষ শক্তিকে কাজে লাগায়, যেন পেশীর সংকোচন ও প্রসারণের মাধ্যমে উৎপন্ন শক্তির দ্বারা সেই শক্তির সমতুল্য ভারী বস্তুকে মহাকর্ষের বিপরীত দিকে (উপরের দিকে) বল প্রয়োগ করে উপরে তোলা যায়। ওজন প্রশিক্ষণে বিভিন্ন প্রকারের বিশেষায়িত যন্ত্রপাতি ব্যবহার করে সুনির্দিষ্ট কিছু পেশীর ভারোত্তোলন ও নড়াচড়া করার মাধ্যমে সেগুলোকে শক্তিশালী করা হয়।

যে সকল খেলায় ওজন প্রশিক্ষণ ব্যবহার করা হয় সেগুলো হল: শরীর গঠন, ভারোত্তোলন, পাওয়ারলিফটিং, স্ট্রংমান, হাইল্যান্ড গেমস, হাতুড়ি নিক্ষেপ, শট পুট, চাকতি নিক্ষেপ, ও বর্শা নিক্ষেপ। আরও অনেক খেলায় প্রশিক্ষণের অংশ হিসেবে শক্তি প্রশিক্ষণের চর্চা করা হয়, এগুলো হল: আমেরিকান ফুটবল, বেজবল, বাস্কেটবল, একক নৌকা বাইচ, ক্রিকেট, ফুটবল, হকি, ল্যাক্রোস, মিশ্র মার্শাল আর্টস, সমন্বিত নৌকা বাইচ, রাগবি লীগ, রাগবি ইউনিয়ন, ট্রাক অ্যান্ড ফিল্ড, বক্সিং ও কুস্তি।

## তথ্যসূত্র

## গ্রন্থপঞ্জি
* 
* 
* 
* 
* 
* 
* 
* 
* 
* 


বিষয়শ্রেণী:শারীরিক ব্যায়াম
বিষয়শ্রেণী:শক্তি প্রশিক্ষণ
বিষয়শ্রেণী:শরীর গঠন
বিষয়শ্রেণী:ব্যায়ামের শারীরবিদ্যা
সুশান্ত ঘোষ

**সুশান্ত ঘোষ** ভারতের কমিউনিস্ট পার্টি (মার্ক্সবাদী) দলের একজন ভারতীয় বাঙালি নেতা। তিনি ১৯৮৭ থেকে ২০১৬ পর্যন্ত টানা ২৯ বছর গড়বেতা পূর্ব বিধানসভা কেন্দ্রের বিধায়ক ছিলেন। সুশান্ত ঘোষ ষষ্ঠ বামফ্রন্ট সরকারে এমপ্লয়মেন্ট এক্সচেঞ্জ, ইএসআই এবং শ্রম মন্ত্রণালয়ের প্রতিমন্ত্রী ছিলেন। ২০০৬ সালে গঠিত সপ্তম বামফ্রন্ট সরকারে সুশান্ত ঘোষ পশ্চিমাঞ্চল উন্নয়ন মন্ত্রী হন। বর্তমানে তিনি দলের পশ্চিম মেদিনীপুর জেলা কমিটির সম্পাদক ও পশ্চিমবঙ্গ রাজ্য কমিটির একজন সদস্য।

## বিতর্ক
২০১১ সালে তৃণমূল সরকার ক্ষমতায় আসার পর বেঁড়াচাপড়া কঙ্কাল কাণ্ডে সুশান্ত ঘোষের নাম জড়ায়।
### গ্রেফতার
২০১১ সালের আগস্ট মাসে সুশান্ত ঘোষ কে একাধিক খুনের মামলায় গ্রেফতার করা হয়।   খুনগুলি হয়েছিল নয় বছর আগে। ২০১১ সালের তৃণমূল সরকার ক্ষমতায় আসার পর বেঁড়াচাপড়া অঞ্চলে সাতজনের কঙ্কাল উদ্ধার হয় এবং সরকার সেই ঘটনার জন্য সুশান্ত ঘোষকে অভিযুক্ত করে গ্রেফতার করে। নিম্ন আদালতে এবং হাইকোর্টে একাধিকবার জামিনের আবেদন খারিজ হওয়ার পর শেষমেশ ২০১২ সালের ফেব্রুয়ারি মাসে সুশান্ত ঘোষ সুপ্রিমকোর্টের নির্দেশে জামিন পান।

সিপিআই(এম)এর মুখপত্র গনশক্তি দাবি করে যে তৃণমূল সরকার রাজনৈতিক প্রতিহিংসাজনিত কারণে সুশান্ত ঘোষকে কালিমালিপ্ত করছে।
শ্যামল আচার্য্য যিনি এফআইআর করেছিলেন তিনি নিজেই ঘরে বেআইনি অস্ত্র মজুত করার জন্য ২০০৯ সালে গ্রেফতার হন।

### জেলায় প্রত্যাবর্তন
সুপ্রিমকোর্টে জামিন মঞ্জুর হলেও সুশান্ত ঘোষ দীর্ঘদিন তাঁর নিজের এলাকায় ফিরতে পারেননি। এপ্রসঙ্গে সরকারের যুক্তি ছিল যে সুশান্ত ঘোষের মতো প্রভাবশালী নেতা এলাকায় ফিরলে এলাকায় আবার নতুন করে অশান্তি সৃষ্টি হবে। ২০২০ সালের শেষের দিকে কোর্ট সুশান্ত ঘোষ কে তাঁর নিজের জেলায় ফেরার অনুমতি দেয়। সেই মতো ৬ই ডিসেম্বর, ২০২০ সুশান্ত ঘোষ এলাকায় ফেরেন।
### জনমানসে প্রভাব
২০২০ সালের ৬ই ডিসেম্বর সুশান্ত ঘোষ মিছিল করে তাঁর নিজের জেলায় ফেরেন। সেই মিছিলে সুশান্ত ঘোষ ছাড়াও পশ্চিমবঙ্গ বিধানসভার বাম পরিষদীয় দলনেতা সুজন চক্রবর্তী এবং সিপিআই(এম) এর যুবনেতা শতরুপ ঘোষ উপস্থিত ছিলেন। সুশান্ত ঘোষের এলাকায় ফেরাকে কেন্দ্র করে জনমানসে বিরাট উত্তেজনা লক্ষ্য করা যায়। কোনো পূর্বনির্ধারিত কর্মসূচি ছাড়াই সুশান্ত ঘোষের এলাকায় ফেরাকে কেন্দ্র করে মানুষজন জড়ো হতে শুরু করে। এবং ক্রমেই তা জনসমাবেশে পর্যবসিত হয়। সেই জনসমাবেশে সুশান্ত ঘোষ বক্তব্যও রাখেন এবং সেই সমাবেশ থেকে ভবিষ্যতে তৃণমূলের যাবতীয় ষড়যন্ত্র ফাঁস করবেন বলে হুঁশিয়ারিও দেন।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
হাফিজ-উর-রেহমান

**হাফিজ-উর-রেহমান** (জন্ম ৮ নভেম্বর ১৯৯৪) একজন পাকিস্তানি ক্রিকেটার। ৩ অক্টোবর ২০১৭ তারিখে, ২০১৭-১৮ কায়দে আজম ট্রফি প্রতিযোগিতায় ফেডের‍্যালী অ্যাডমিনিস্টারেড ট্রাইবাল এলাকা ক্রিকেট দলের হয়ে প্রথম-শ্রেণীর ক্রিকেট অভিষেক করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ফেডারেল এরিয়াজের ক্রিকেটার
রিয়েলমি নারজো ২০ প্রো

**রিয়েলমি নারজো ২০ প্রো** হলো একটি অ্যান্ড্রয়েড ভিত্তিক স্মার্টফোন। এটি তৈরি করেছে স্মার্টফোন নির্মাতা কোম্পানি রিয়েলমি এবং ২১ শে সেপ্টেম্বর, ২০২০ সালে এর বিপণন শুরু হয়। এটি রিয়েলমি দ্বারা তৈরিকৃত নারজো ২০ সিরিজের তৃতীয় স্মার্টফোন। নারজো ২০ প্রো দুটি রঙে উপলভ্য: হোয়াইট নাইট এবং ব্ল্যাক নিনজা।

## বিশেষ উল্লেখ

### হার্ডওয়্যার
রিয়েলমে নারজো ২০ প্রো মিডিয়াটেক হেলিও জি ৯৫ গেমিং প্রসেসর ব্যবহার করে। এটি ৪,৫০০ এমএএইচ ব্যাটারি সহ ৬৫ ওয়াট সুপার ডার্ট চার্জিং প্রযুক্তি সমর্থন করে। ফোনটির আকার ১৬২.৩×৭৫.৪×৯.৪ মিমি এবং ওজন ১৯১ গ্রাম। এটি ডুয়াল সিম স্লট সহ ডেডিকেটেড স্লটের মাধ্যমে ১২৮ গিগাবাইট পর্যন্ত মাইক্রোএসডি কার্ডের স্টোরেজ সমর্থন করে।

রিয়েলমে নারজো ২০ প্রো-তে ৬.৫-ইঞ্চি ফুল-এইচডি+ আল্ট্রা স্মুথ ডিসপ্লে রয়েছে যেখানে ১২০ হার্জ টাচ স্যাম্পলিং রেট এবং ৯০হার্জ রিফ্রেশ রেট সহ। ডিসপ্লেটি একটি কর্নিং গরিলা গ্লাস দ্বারা সুরক্ষিত।

### সফটওয়্যার
রিয়েলমে নারজো ২০ প্রো অ্যান্ড্রয়েড ১০ এর উপর ভিত্তি করে রিয়েলমি ইউআইতে চলে। এটি একটি দ্রুত এবং স্মুথ পারফরম্যান্স প্রদান করে। ব্যবহারকারীর জন্য সহজ ও কাস্টমাইজেবল ইন্টারফেস নিশ্চিত করে। রিয়েলমি নারজো ২০ প্রো-তে রয়েছে শক্তিশালী প্রসেসর ও বড় ব্যাটারি, যা দীর্ঘক্ষণ গেমিং ও মাল্টিটাস্কিং সহজ করে। এছাড়াও, এর ফাস্ট চার্জিং সুবিধা ব্যবহারকারীদের দ্রুত ডিভাইস চার্জ করার সুবিধা দেয়।

### ক্যামেরা
এফ/১.৮ লেন্সের সাথে ফোনে একটি ৪৮ মেগাপিক্সেল এআই কোয়াড রিয়ার ক্যামেরা সেটআপ রয়েছে। এটিতে একটি এফ/২.১ লেন্স সহ ১৬ মেগাপিক্সেলের সনি ওয়াইড-এঙ্গেল সেলফি ক্যামেরা রয়েছে।

## অভ্যর্থনা
স্মার্টফোনটি সমালোচকদের কাছ থেকে মিশ্র পর্যালোচনা পেয়েছে। টাইমস নাও ফোনের ব্যাটারি, সামগ্রিক মসৃণ পারফরম্যান্সের জন্য প্রশংসা করেছে তবে এর ক্যামেরার পারফরম্যান্সের সমালোচনা করেছে। ইন্ডিয়ান এক্সপ্রেস এটিকে গেমিং ফোন হিসাবে বর্ণনা করেছে যেখানে এটি তার মসৃণ প্রদর্শন, দ্রুত চার্জিংয়ের প্রশংসাও করা হয়েছে।

## আরও দেখুন
* আইফোন
* স্যামসাং
* রিয়েলমি

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:একাধিক পিছনের ক্যামেরা সহ মোবাইল ফোন
বিষয়শ্রেণী:৪কে ভিডিও রেকর্ডিং সহ মোবাইল ফোন
বিষয়শ্রেণী:রিয়েলমি মোবাইল ফোন
বিষয়শ্রেণী:২০২০-এ প্রবর্তিত মোবাইল ফোন
বিষয়শ্রেণী:বন্ধ হওয়া স্মার্টফোন
উসমান খান (ক্রিকেটার)

**উসমান খান** (জন্ম ১০ মে ১৯৯৫) একজন পাকিস্তানি ক্রিকেটার। ৯ অক্টোবর ২০১৭ তারিখে, ২০১৭-১৮ কায়দে আজম ট্রফি প্রতিযোগিতায় করাচি হোয়াইটসের হয়ে প্রথম-শ্রেণীর ক্রিকেটে অভিষেক হয় তার। ৩ মার্চ ২০২১, ২০২১ পাকিস্তান সুপার লিগে কোয়েটা গ্ল্যাডিয়েটর্সের হয়ে তার টুয়েন্টি২০ অভিষেক করেন।

## ব্যক্তিগত জীবনী
কিছু সময়ের জন্য তিনি পাকিস্তানে ক্রিকেট খেলতে পারেননি এবং চাকরির জন্য তাকে দেশের বাইরে যেতে হয়েছিল, অবশেষে সংযুক্ত আরব আমিরাতের আজমানে চলে যান। তিনি যেখানে একটি গ্যাস বিতরণ কোম্পানির ক্রয় বিভাগে কাজ করতেন.
## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
উসমান খান

**উসমান খান** দ্বারা বোঝানো যেতে পারে:

* উসমান খান শিনওয়ারি (জন্ম ১৯৯৪), পাকিস্তানি ক্রিকেটার
* উসমান খান (ক্রিকেটার, জন্ম ১৯৯৫) (জন্ম ১৯৯৫), পাকিস্তানি ক্রিকেটার
* খাজা উসমান (মৃত্যু ১৬১২), পশতু সর্দার
পালাউ ফুটবল অ্যাসোসিয়েশন

**পালাউ ফুটবল অ্যাসোসিয়েশন** (; এছাড়াও সংক্ষেপে **পিএফএ** নামে পরিচিত) হচ্ছে পালাউয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ২০০২ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর পালাউয়ের কররে অবস্থিত।

এই সংস্থাটি পালাউয়ের পুরুষ, নারী দলের পাশাপাশি ঘরোয়া ফুটবলে পালাউ ফুটবল লীগ এবং পালাউ যুব ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে পালাউ ফুটবল অ্যাসোসিয়েশনের সভাপতির দায়িত্ব পালন করছেন ডেস্টিন পেনল্যান্ড।

## তথ্যসূত্র

## বহিঃসংযোগ
*  

বিষয়শ্রেণী:পালাউ ফুটবল অ্যাসোসিয়েশন
বিষয়শ্রেণী:২০০২-এ পালাউয়ে প্রতিষ্ঠিত
বিষয়শ্রেণী:২০০২-এ প্রতিষ্ঠিত ক্রীড়া সংস্থা
বিষয়শ্রেণী:পালাউয়ের ক্রীড়া নিয়ন্ত্রণ সংস্থা
বিষয়শ্রেণী:পালাউয়ের ফুটবল পরিচালনা পরিষদ
বিষয়শ্রেণী:ওএফসির সদস্য
দীপক শিরকে

**দীপক শিরকে** হলেন একজন ভারতীয় চলচ্চিত্র অভিনেতা, যিনি হিন্দি এবং মারাঠি চলচ্চিত্রে তাঁর অভিনয়ের জন্য পরিচিত। তিনি প্রায় শতাধিক হিন্দি চলচ্চিত্রের সাথে জড়িত রয়েছেন এবং সাধারণত খলনায়কের চরিত্রে অভিনয় করেন। শির্কে সনি টিভিতে প্রচারিত ক্রাইম সিরিজ সিআইডিতে এসিপি দিগ্বিজয় হিসাবে হিন্দি টেলিভিশন ইন্ডাস্ট্রিতেও কাজ করেছেন।

## ফিল্মোগ্রাফি
দীপক শিরকের কর্মজীবনে ১৯৮০ থেকে ২০১৪ পর্যন্ত সবচেয়ে বেশি চলচ্চিত্র প্রচারিত হয়। উল্লেখযোগ্য কয়েকটি চলচ্চিত্র হলো, দাগ থেকে: ফায়ার, আন্থ, ট্রিঙ্গা, ইশক, জুড়ওয়া, ভাই এবং সরকার। তিনি ভারতীয় ডিজিটাল ওয়েব-সিরিজ পান্ডুতে কনস্টেবল গায়কোয়াড় চরিত্রে অভিনয় করেছিলেন। অভিনীত চলচ্চিত্রগুলো,

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:১৯৫৭-এ জন্ম
আস্তুরিয়াস রয়্যাল ফুটবল ফেডারেশন

**আস্তুরিয়াস রয়্যাল ফুটবল ফেডারেশন** (, ; এছাড়াও সংক্ষেপে **আরএফএফপিএ** নামে পরিচিত) হচ্ছে স্পেনের আস্তুরিয়াসের ফুটবলের নিয়ন্ত্রক সংস্থা। এই সংস্থাটি ১৯১৫ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি আরএফইএফের সদস্যপদ লাভ করে। এই সংস্থার সদর দপ্তর স্পেনের আস্তুরিয়াসে অবস্থিত।

এই সংস্থাটি আস্তুরীয় লীগের মতো প্রতিযোগিতার সকল কার্যক্রম পরিচালনা করে। বর্তমানে আস্তুরিয়াস রয়্যাল ফুটবল ফেডারেশনের সভাপতির দায়িত্ব পালন করছেন মাক্সিমিনো মার্তিনেস।

## তথ্যসূত্র

## বহিঃসংযোগ
*  


বিষয়শ্রেণী:১৯১৫-এ স্পেনে প্রতিষ্ঠিত
বিষয়শ্রেণী:১৯১৫-এ প্রতিষ্ঠিত ক্রীড়া সংস্থা
বিষয়শ্রেণী:স্পেনের ক্রীড়া নিয়ন্ত্রণ সংস্থা
বিষয়শ্রেণী:স্পেনের ফুটবল পরিচালনা পরিষদ
বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
টুভালু জাতীয় ফুটবল অ্যাসোসিয়েশন

**টুভালু জাতীয় ফুটবল অ্যাসোসিয়েশন** (; এছাড়াও সংক্ষেপে **টিএনএফএ** নামে পরিচিত) হচ্ছে টুভালুর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ২৭ বছর পর ২০০৬ সালে সংস্থাটি তাদের আঞ্চলিক সংস্থা ওএফসির সহযোগী সদস্যপদ লাভ করে। এই সংস্থার সদর দপ্তর টুভালুতে অবস্থিত।

এই সংস্থাটি টুভালুর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টুভালু এ-বিভাগ এবং টুভালু বি-বিভাগ-এর মতো প্রতিযোগিতার সকল কার্যক্রম পরিচালনা করে। বর্তমানে টুভালু জাতীয় ফুটবল অ্যাসোসিয়েশনের সভাপতির দায়িত্ব পালন করছেন টোয়াকাই পুয়াপুয়া।

## তথ্যসূত্র

বিষয়শ্রেণী:টুভালু জাতীয় ফুটবল অ্যাসোসিয়েশন
বিষয়শ্রেণী:১৯৭৯-এ টুভালু প্রতিষ্ঠিত
বিষয়শ্রেণী:১৯৭৯-এ প্রতিষ্ঠিত ক্রীড়া সংস্থা
বিষয়শ্রেণী:টুভালুর ক্রীড়া নিয়ন্ত্রণ সংস্থা
বিষয়শ্রেণী:টুভালুর ফুটবল পরিচালনা পরিষদ
বিষয়শ্রেণী:ওএফসির সদস্য
বিষয়শ্রেণী:টুভালুতে ফুটবল
কোকোস (কিলিং) দ্বীপপুঞ্জ ফুটবল অ্যাসোসিয়েশন

**কোকোস (কিলিং) দ্বীপপুঞ্জ ফুটবল অ্যাসোসিয়েশন** (; এছাড়াও সংক্ষেপে **সিআইএসএ** নামে পরিচিত) হচ্ছে কোকোস (কিলিং) দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর অস্ট্রেলীয় অঞ্চল কোকোস (কিলিং) দ্বীপপুঞ্জে অবস্থিত। এই সংস্থাটি আঞ্চলিক বেশ কিছু প্রতিযোগিতার সকল কার্যক্রম পরিচালনা করে।

## তথ্যসূত্র

বিষয়শ্রেণী:কোকোস (কিলিং) দ্বীপপুঞ্জ ফুটবল অ্যাসোসিয়েশন
বিষয়শ্রেণী:কোকোস (কিলিং) দ্বীপপুঞ্জের ক্রীড়া নিয়ন্ত্রণ সংস্থা
বিষয়শ্রেণী:কোকোস (কিলিং) দ্বীপপুঞ্জের ফুটবল পরিচালনা পরিষদ
কঠিন প্রতিশোধ

***কঠিন প্রতিশোধ*** হচ্ছে ২০১৪ সালে মুক্তিপ্রাপ্ত একটি বাংলাদেশী মারপিটধর্মী নাট্য চলচ্চিত্র। চলচ্চিত্রটি পরিচালনা করেছেন নজরুল ইসলাম খান এবং সন্ধানী কথাচিত্রের ব্যানারে প্রযোজনা করেছেন মোঃ গোলাম মোরশেদ। এতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও পার্শ্বচরিত্র অভিনয় করেছেন উজ্জ্বল, পারভীন সুলতানা দিতি, আলীরাজ, মিজু আহমেদ ও মিশা সওদাগর সহ প্রমূখ। এটি তেলুগু চলচ্চিত্র *সংখম*র অনানুষ্ঠানিক পুনঃনির্মাণ।

চলচ্চিত্রটির নাম প্রথমে ঠিক করা হয়েছিল *মনের ঠিকানা*, পরবর্তীতে মুক্তির পূর্বে নাম পরিবর্তন করে কঠিন প্রতিশোধ রাখা হয়। ঈদে মুক্তি দেওয়ার জন্য টানা ৮ থেকে ১৯ সেপ্টেম্বর পর্যন্ত থাইল্যান্ডে ছবিটির শুটিং শেষ করে সেন্সরে জমা দেওয়া হয়।

## অভিনয়
*শাকিব খান - বাধন চৌধুরী
*অপু বিশ্বাস - দোলা
*মিশা সওদাগর - ছোট দেওয়ান
*উজ্জ্বল - রায়হান চৌধুরী
*পারভীন সুলতানা দিতি - শারমিন চৌধুরী
*মিজু আহমেদ - জব্বার দেওয়ান
*দুলারী চক্রবর্তী
*আলীরাজ - হাসান
*কাবিলা
*এজাজুল ইসলাম - জেমস

## সঙ্গীত
চলচ্চিত্রটির সুর ও সঙ্গীতায়োজন করেছেন আলী আকরাম শুভ ও সবগুলো গানের গীত রচনা করেছেন কবির বকুল ও মনিরুজ্জামান মনির।

## মুক্তি
চলচ্চিত্রটি ২০১৪ সালের ৬ অক্টোবর  ঈদুল আযহা উপলক্ষে ৪২টি প্রেক্ষাগৃহে মুক্তি পায়।

## তথ্যসূত্র

## বহিঃসংযোগ

* 

বিষয়শ্রেণী:২০১৪-এর চলচ্চিত্র
বিষয়শ্রেণী:২০১৪-এর নাট্য চলচ্চিত্র
বিষয়শ্রেণী:২০১৪-এর মারপিটধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলা ভাষার চলচ্চিত্র
ফুটবল কেনিয়া লিমিটেড

**ফুটবল কেনিয়া লিমিটেড** (; এছাড়াও সংক্ষেপে **এফকেএল** নামে পরিচিত) কেনিয়ার ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ২০০৮ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি একই বছর সংস্থাটি তাদের আঞ্চলিক সংস্থা ক্যাফের সদস্যপদ লাভ করেছিল। এই সংস্থার সদর দপ্তর কেনিয়ায় অবস্থিত ছিল। ২০১১ সালে কেনিয়া ফুটবল ফেডারেশনের দ্বারা এই সংস্থার সকল কার্যক্রম গৃহীত হওয়ার মাধ্যমে এই সংস্থাটি বিলুপ্ত হয়েছে।

এই সংস্থাটি কেনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কেনীয় প্রিমিয়ার লীগ এবং কেনীয় দেশব্যাপী লীগের মতো প্রতিযোগিতার সকল কার্যক্রম পরিচালনা করতো।

## তথ্যসূত্র

## বহিঃসংযোগ
*  

বিষয়শ্রেণী:ফুটবল কেনিয়া লিমিটেড
বিষয়শ্রেণী:২০০৮-এ কেনিয়ায় প্রতিষ্ঠিত
বিষয়শ্রেণী:২০০৮-এ প্রতিষ্ঠিত ক্রীড়া সংস্থা
বিষয়শ্রেণী:কেনিয়ার ক্রীড়া নিয়ন্ত্রণ সংস্থা
বিষয়শ্রেণী:কেনিয়ার ফুটবল পরিচালনা পরিষদ